***Informații de interes public***

**Curtea de Apel Iași, încă din septembrie 2017, a depus și continuă să depună eforturi pentru constituirea dosarului electronic, în special prin găsirea unor soluții în vederea scanării tuturor documentelor aflate în dosarele instanței, cu scopul de a veni în sprijinul cetățenilor care se adresează acestui serviciu.**

**CUI SE ADRESEAZĂ:-** părților din dosare și reprezentanților acestora.

**BENEFICII:**

Prin accesarea dosarului electronic **puteți citi, de acasă** sau **de la birou** documentele aflate în dosarele instanței și, de asemenea puteți imprima înscrisurile aflate la dosar.

**MODALITATE:**

Prin completarea unei cereri pe care o găsiți fie în format electronic la adresa: **ca-iasi.ro** - secțiunea **Dosarul electronic**, cât și în format **letric (**formular tipizat) la **Registratura Curții de Apel Iași.**

***Tot la adresa: ca-iași.ro, regăsiți și instrucțiunile necesare accesării dosarului electronic.***

**Printre avantajele accesării dosarului în format electronic se numără:**

* Posibilitatea consultării dosarului de acasă, de la birou sau de pe drum;
* Posibilitatea listării documentelor aflate în dosarul electronic (încheieri și hotărâri) documente care poartă semnătura electronică;
* Eliminarea drumului către instanță;
* Eliminarea taxelor pentru obținerea copiilor dorite;
* Evitarea supraaglomerării la instanță (statul la rând pentru a consulta dosarul, timpul de așteptarea pentru înmânarea dosarului solicitat la studiu, timpul de așteptare necesar în vederea obținerii copiilor solicitate, etc.).

***...Pentru că vrem să întrebuințăm timpul în beneficiul dumneavoastră!***

***CONDUCEREA CURȚII DE APEL IAȘI***